Dragi učenici! I dalje ćemo ponavljati jezično gradivo. Na redu je služba riječi u rečenici i rečenice po sastavu. Na prvom listiću ponavljamo gradivo s primjerima. Na drugom listiću su zadatci. Riješite , ali ne morate poslati!

1. **SLUŽBA RIJEČI U REČENICI**

REČENIČNI DIJELOVI:

1. **PREDIKAT** – najvažniji dio rečenice;
* najčešće je **glagolski**  - izrečen je glagolom

npr. Učenici su riješili teške zadatke.

* može biti i i**menski** – pomoćni glagol + imenskla riječ

npr. Ovi zadatci su najteži. – imenski predikat (pomoćni gl. i pridjev)

 Oni su prvi. – imenski predikat (pomoćni gl. + broj)

1. **SUBJEKT** – označuje vršitelja radnje; odgovara na pitanje tko, što? Uvijek je u nominativu; najčešće se izriče IMENICOM ILI ZAMJENICOM; može biti neizrečen

Učenici su riješili zadatke. - imenica

Oni su riješili zadatke. – zamjenica

Riješili su zadatke. – neizrečeni subjekt (oni)

1. **OBJEKT**– predmet radnje ; najčešće u akuzativu **(izravni)**

Učenici su riješili zadatke. – koga, što? – izravn objekt

* **neizravni**: u genitivu, dativu, lokativu ili instrumentalu

Učenici su razgovarali o zadatcima. – o kome, očemu? – (L) – neizravni objekt

Pričala sam prijateljici. – komu, čemu? (D) – neizravni objekt

1. **ATRIBUT -** dopuna imenici ; odnose se na imenicu
* **pridjevski:** pridjev, zamjenica ili broj; slažu se s imenicom u rodu, broju i padežu; stoji ispred imenice

npr. **Vrijedni** učenici su riješili zadatke.

 **Ovi** učenici riješili su zadatke.

 Učenici su riješili **pet** zadataka**.**

* **Imenski**: imenica u genitivu; stoji iza i menice na koju se odnosi

Npr. On je još uvijek glava **obitelji.**

Pismo **prijatelja** veoma me obradovalo.

 Ne volim filmove **strave** i **užasa**.

1. **APOZICIJA** – imenica dodana vlastitoj imenici

Npr. **Učenik** Marin nije prisutan na satu.

 U Biogradu je okrunjen **kralj** Tomislav.

 **Grad** Zagerb najveći je u Hrvatskoj.

1. **PRILOŽNE OZNAKE VREMENA, MJESTA I NAČINA** – odgovaraju na pitanja: Kada? Gdje? Kako?

Našli su se **u gradu**. – gdje? Priložna oznaka mjesta (POM)

**Sutra** idemo na izlet. – kada? Priložna oznaka vremena (POV)

**Uspješno** su riješili zadatke. – kako? Priložna oznaka načina (PON)

**DODATCI GLAGOLU (PREDIKATU**): OBJEKT I PRILOŽNE OZNAKE

**DODATCI IMENIC**I: ATRIBUT IMENSKI, ATRIBUT PRIDJEVSKI, APOZICIJA

**REČENICE PO SASTAVU:**

1. Jednostavna neproširena – samo prediakt i subjekt

*On je došao.*

1. Jednostavna proširena – predikat, subjekt i dopune imenici i glagolu

*Tada je on došao.*

1. Nezavisno složena – više predikata; rečenice mogu stajati samostalno

*Tada je on došao i sve je ubrzo promijenio*.

1. Zavisnosložena - rečenice ovise jedna o drugoj

*Tada je on došao kao da se boji svoje propasti.*

1. Višestrukosložena – više zavisnih i nezavisnih rečenica

*Tada je on došao kao da se boji propasti i promijenio život koji su tako voljeli.*

**SLUŽBA RIJEČI U REČENICI – VJEŽBA**

1. **Potraži u rečenici PREDIKAT i SUBJEKT.**
2. Zagreb i njegova prošlost zauzimaju važno mjesto u mnogim književnim djelima.
3. Govorit ćemo o tome kasnije.
4. Ta djela su povijesna.

Glagolski predikat: \_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_\_

Imenski predikat: \_\_\_\_\_\_\_\_\_\_\_\_\_\_\_\_\_\_\_\_\_\_\_

Subjekt: \_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_

Neizrečeni subjekt: \_\_\_\_\_\_\_\_\_\_\_\_\_\_\_\_\_\_\_

1. **Prepiši iz rečenice zadane rečenične dijelove.**
2. Danas je nekako čudno uzdignuo glavu i nakostriješio brk.

Predikat: \_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_

Objekt izravni: \_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_

PON \_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_

1. Dostojanstveno šeta trgom i prilazi svakom prodavaču.

Predikat: \_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_

PON \_\_\_\_\_\_\_\_\_\_\_\_\_\_\_\_\_\_\_\_

POM \_\_\_\_\_\_\_\_\_\_\_\_\_\_\_\_\_\_\_

Objekt neizravni: \_\_\_\_\_\_\_\_\_\_\_\_\_\_\_\_\_\_

1. Slatki i blagi glas zvona odjekuje nad starim dvorcem.

Prediakt: \_\_\_\_\_\_\_\_\_\_\_\_\_\_\_\_\_

Subjekt: \_\_\_\_\_\_\_\_\_\_\_\_\_\_\_\_\_\_

Atribut pridjevski: \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_

Atribut imenski: \_\_\_\_\_\_\_\_\_\_\_\_\_\_\_\_

1. Rastvaraju se oči kneževice Manduše.

Predikat: \_\_\_\_\_\_\_\_\_\_\_\_\_\_\_\_\_\_\_\_\_

Subjekt: \_\_\_\_\_\_\_\_\_\_\_\_\_\_\_\_\_\_

Apozicija: \_\_\_\_\_\_\_\_\_\_\_\_\_\_\_\_\_\_

Atribut imenski: \_\_\_\_\_\_\_\_\_\_\_\_\_\_\_\_\_

1. **Prepiši iz rečenica predikat i odredi kakve su rečenice po sastavu. (*jednostavna neproširena, jednostavna proširna, nezavisnosložena, zavisnosložena, višestrukosložena)***
2. Govorit ćemo o tome kad se smirite.
3. Ovako naslonjen na zid polako spusti ruku.
4. Kad je svanulo, polako otvori prozor i pomiluje ga miris zraka koji je čist te mu se misli začas smire kao da ih je netko u taj tren razbistrio.
5. Svi viču, mašu rukama, dokazuju.
6. Stadoše bježati.

|  |  |
| --- | --- |
| predikati | Vrsta rečenica |
|  |  |
|  |  |
|  |  |
|  |  |
|  |  |